**Uklart vand - Flokningsproblemer**

Når vandets indhold af små affaldsstoffer er for stort bliver vandet ugennemsigtigt. De har det, man i fagsprog kalder et flokningsproblem

Det er sandfiltret, der renser vandet mekanisk for disse urenheder. Sandfiltret kan imidlertid kun fjerne urenheder, der er større end 40 mikron. Urenheder, der er mindre end 40 mikron går bare lige igennem sandfiltret uden af blive opfanget.

I disse situationer og altid ved opstart, tilsættes flokningsmidler.

Flokningsmidler er aluminiumsforbindelser, der ved kontakt med vandet udvikler klæbrige gelatineforbindelser.  
De små partikler hænger nu fast i de klæbrige gelantineforbindelser og bliver på den måde til større enheder der kan opfanges af sandfiltret

Metoden kendes blandt vinbryggere, idet det er den samme proces, der foretages, når en vin skal “klares”

Der findes 2 typer flokningsmidler:

* Faste i tabletform
* Flydende

Begge er aluminiumsforbindelser. Forskellen mellem dem er hvor i kredsløbet de ”flokker” og hvor meget de flokker.

De faste flokningsmidler lægges i skimmeren og flokningen sker derefter på vejen fra skimmeren og til filtet, hvor uenhederne opfanges med det samme.  
De flydende hældes ud i bassinvandet og flokningen sker ude i selve bassinet

Mens flokningen sker automatisk når De bruger de faste former, er der en bestemt procedure når De bruger flydende former

1. Tilsæt flokningsmidlet
2. Lad pumpen køre i 5-6 timer
3. Sæt støvsugeren ned på bunden, så den senere ikke hvirvler urenhederne op efter de har bundfældet sig
4. Sluk pumpen i 1 døgn og giv urenhederne tid til at synke ned på bunden
5. Sæt 6 vejs ventilen på Waste
6. Tænd pumpen og støvsug bunden og led vandet direkte ud i kloak
7. Sæt 6 vejs ventilen tilbage på filter

I mange bassiner og altid i svømmehaller, tilsættes flokningsmidler løbende og kontinuerligt via dosseringsanlæg. Såfremt De tilsætter flokningsmiddel som forebyggende, følger De ikke ovenstående procedure. De tilsætter bare midlet, og filtret vil så løbende opfange urenhederne

**OBS:**

En anden forskel på metoderne er, at med tabletten bliver flokningsmidlet ikke overdoseret.  
Med det flydende bliver der derimod næsten altid overdosseret, hvilket så medfører, at der kommer langt mere udflokning og arbejde end nødvendigt. Flydende flokning bør derfor kun benyttes såfremt man har et virkeligt stort flokningsproblem

**Vigtige forhold omkring flokning**

* Flokningsmidler opløses af sig selv efter 7 dage. Det er derfor vigtigt, at der blive returskyllet senest 6 dage efter der er brugt flokningsmidler. I modsat fald vil det flokkede materiale løbe tilbage i swimmingpoolen.
* Der kan ikke bruges flokningsmidler i de såkaldte papirfiltre og kilsergurfiltre. Papirfiltre fanger partikler der er ikke er større end 5-10 micron – i modsætning til sandfiltrets 20-40 micron, og derfor vil de ved brug af flokningsmidler stoppe til lynhurtigt.  
  Hvis man bruger kiselgurfilter, så fanger de urenheder der ikke er større end 1-2 micron
* Der må ikke bruges flokningsmidler sammen med Nature 2 produkter. De keramiske kerner i Nature 2 fungerer i sig selv som flokningsmidler.  
  Såfremt der bruges std. flokningsmidler vil disse stoppe de keramiske kerner til